cyanic-selkie/wikianc huggingface dataset:
Tuulevi
Digi- ja väestötietoviraston mukaan Suomessa on syyskuuhun 2021 mennessä tilastoitu noin 440 Tuulevi-nimistä naista. Heistä suurin osa on syntynyt 1960- tai 1970-luvulla.
Tuulevilla ei ole nimipäivää almanakassa.
Andre Drummond
Andre Jamal Drummond (s. 10. elokuuta 1993 Mount Vernon, New York) on yhdysvaltalainen koripalloilija, joka on pelannut NBA:ssa vuodesta 2012 lähtien.
Sentterinä pelaavan Drummondin varasi vuoden 2012 varaustilaisuudessa yhdeksännellä vuorolla Detroit Pistons, jota hän edusti vuoteen 2020 saakka. Tuolloin hän liittyi Cleveland Cavaliersiin yli 28 miljoonan dollarin arvoisella sopimuksella. Kaudella 2020–2021 hänet vapautettiin sopimuksestaan ja hän liittyi Los Angeles Lakersiin 794 536 dollarin palkalla.
Drummond kuului Yhdysvaltain kultajoukkueeseen vuoden 2014 MM-kilpailuissa.
Drummond on pelannut NBA:n tähdistöottelussa vuosina 2016 ja 2018. Kaudella 2015–2016 hänet valittiin liigan kolmostähdistöön. Kausina 2015–2016, 2017–2018 ja 2018–2019 hän oli NBA:n levypallotilaston ykkönen ottelukohtaisin lukemin 14,8, 16,0 ja 15,6.
Drummond tunnetaan huonona vapaaheittäjänä: hän on onnistunut urallaan vapaaheitoissa selvästi alle 50 prosentin tarkkuudella. NBA:ssa Drummondia rikotaan ajoittain tahallaan tämän heikkouden hyödyntämiseksi. 20. tammikuuta 2016 Houston Rockets rikkoi Drummondia 36 vapaaheiton arvoisesti. Drummond epäonnistui näistä 23:ssa, mikä rikkoi Wilt Chamberlainin edellisen ennätyksen (22) vuodelta 1967.
Saintjohninkoira
Saintjohninkoira (St John's Water Dog) on sukupuuttoon kuollut ja sittemmin elvytetty kanadalainen koirarotu.
Ulkonäkö
Rodulla on leveämpi pää ja tiheämpi, kaksikerroksinen karvapeite kuin labradorinnoutajalla. Se on tukeva- ja raskasrakenteinen. Varpaiden välissä on "räpylät". Häntä on hapsuttunut. Paino vaihtelee 54–77 kg välillä.
Luonne ja käyttäytyminen
Saintjohninkoira on sävyisä, hyväluonteinen ja lapsia kohtaan lempeä. Se pulahtaa mielellään jopa kylmimpään veteen.
Alkuperä
Saintjohninkoiran uskotaan alun alkaen olleen tulos maahan tuotujen spanieleiden ja paikallisen newfoundlandinkoiran välisistä risteytyksistä. Se jalostettiin noutamaan riistaa kylmistä, hyisistä pohjoisen vesistöistä. Alkuperäinen saintjohninkoira oli labradorinnoutajan kantarotu.
Javier Naranjo Villegas
Naranjo Villegas erosi tehtävistään 24. heinäkuuta 1980.
Gimmel
Gimmel oli Popstars-televisio-ohjelmassa koottu suomalainen pop-yhtye, joka toimi vuosina 2002–2004.
Keväällä 2002 järjestettiin Suomessa Popstars-formaatin mukainen kilpailu, jossa etsittiin suunniteltuun yhtyeeseen sopivia jäseniä. Koelauluihin osallistui 454 nuorta naista. Tuomariston seulan läpäisi 25, ja heistä valittiin lopullinen yhtye. Suomen ensimmäiseen Popstars-yhtyeeseen kuuluivat Jenni Vartiainen, Susanna Korvala (nyk. Berg), Ushma Karnani (nyk. Olava) ja Jonna Pirinen (nyk. Christensen). Ensimmäisten viikkojen aikana Pirinen lähti soolouralle, Korvala, Karnani ja Vartiainen jatkoivat triona. Yhtyeen nimeksi tuli Gimmel. Yhtyeen nimi tulee Renessanssiajan hääsormuksesta, joka koostuu kolmesta toisiinsa liittyvästä sormuksesta. Gimmel on myös heprean aakkosten kolmas kirjain.
Ura
Gimmelin ensimmäinen single ”Etsit muijaa seuraavaa” ilmestyi 25. lokakuuta 2002. Se myi muutamassa päivässä kultaa ja puolessatoista viikossa platinaa. Single nousi ensimmäisellä listaviikolla suoraan Suomen virallisen singlelistan ykköseksi ja pysyi listan ensimmäisenä neljä viikkoa. Kappaleesta tehtiin myös musiikkivideo, joka kuvattiin Ranskassa.
Gimmelin esikoisalbumi Lentoon ilmestyi 22. marraskuuta 2002. Se nousi suoraan Suomen virallisen albumilistan ykköseksi ja oli ykkösenä kolme viikkoa. Vuonna 2002 levyä myytiin runsaat 92 000 kappaletta, ja se oli vuoden myydyin albumi Suomessa. Yhteensä levyä on myyty yli 98 000 kappaletta.
Gimmelin toinen single ”Roviolla” ilmestyi 17. tammikuuta 2003, ja se sijoittui kolmanneksi ensimmäisellä listaviikolla. Singlellä on aikaisemmin julkaisematon kappale ”Tatuointi”. Yhtye voitti vuoden 2003 Emma-gaalassa kolme palkintoa: pop-rock-tulokas, vuoden esikoisalbumi ja vuoden myydyin albumi.
Gimmeliltä ilmestyi loppuvuodesta 2003 uusi albumi Kaksi kertaa enemmän, jolta julkaistiin singleinä ”Sydän pliis särkekää” ja ”Harmaata lunta”, joista jälkimmäisestä on tehty myös musiikkivideo.
Gimmelin albumi Pisaroita ja kyyneleitä ilmestyi elokuussa 2004, minkä jälkeen yhtye ilmoitti lopettavansa syksyn jäähyväiskiertueen jälkeen. Yksi syy hajoamiseen oli Susanna Korvalan kyllästyminen yhtyeen suosion tuomaan julkisuuteen. Yhtyeen hajoamisen jälkeen Jenni Vartiainen on siirtynyt menestyksekkäälle soolouralle, Ushma Olava valmistui Teatterikorkeakoulusta vuonna 2009 ja Susanna Korvala on sittemmin keskittynyt perhe-elämään.
Vuonna 2007 Gimmelin menestyskappaleita koottiin levy-yhtiön Collections-kokoelmalevysarjaan.
Vuonna 2013 Gimmel palasi hetkellisesti yhteen, kun trio esiintyi yhtyeen järjestämällä salakeikalla.
Dahntay Jones
Dahntay Lavall Jones (s. 27. joulukuuta 1980 Trenton, New Jersey) on yhdysvaltalainen koripalloilija, joka on pelannut NBA:ssa ja D-liigassa vuodesta 2003 lähtien.
Boston Celtics varasi pienenä laitahyökkääjänä tai heittävänä takamiehenä pelaavan Jonesin NBA:han 20. vuorolla vuoden 2003 varaustilaisuudessa. Tätä ennen hän pelasi yliopistojoukkueissa yhteensä neljä kautta joista kaksi viimeistä Duken yliopiston joukkueessa. Jones on edustanut urallaan useita NBA-seuroja, pisimpään Memphis Grizzliesiä ja Indiana Pacersia. Hän on pelannut myös D-liigaa. Keväällä 2016 Jones siirtyi Cleveland Cavaliersiin, jossa hän voitti 35-vuotiaana ensimmäisen NBA:n mestaruutensa.
Lost (3. tuotantokausi)
Lostin kolmas tuotantokausi käynnistyi Yhdysvalloissa ja Kanadassa 4. lokakuuta 2006 ja päättyi 23. maaliskuuta 2007. Suomessa kausi taas alkoi 16. elokuuta 2007 Nelosella. Kolmas kausi jatkoi Oceanic Airlinesin lennolta 815 selvinneiden tarinoiden kertomista. Lost-universumissa kausi sijoittui marraskuun 28. päivän ja joulukuun 21. päivän väliin, vuoteen 2004. Tuottajat ovat sanoneet ensimmäisen kauden esitelleen selviytyjät, toisen kauden kertovan luukusta ja kolmannen kauden keskittyneen Toisiin, saaren salaperäisiin asukkaisiin.
Buena Vista Home Entertainment julkaisi kolmannen kauden DVD-boxin nimellä Lost: The Complete Third Season - The Unexplored Experience 11. joulukuuta 2007. Kausi julkaistiin myös Blu-ray-formaatissa ja niinpä Lost onkin ensimmäisiä tv-sarjoja joita julkaistiin HD-formaatissa.
Näyttelijät
Kolmas tuotantokausi sisälsi kuusitoista huomattavaa roolia, tehden sarjan näyttelijäkokoonpanosta toiseksi suurimman kaudella 2006–2007, ABC:n Täydellisten naisten jälkeen.
Evangeline Lilly näyttelee Kate Austenia, karkuria joka ei tiedä rakastaako enemmän Jackia vai Sawyeria. Matthew Fox esittää tohtori Jack Shephardia, selviytyjien johtajaa. Josh Holloway näyttelee ivallista huijaria James "Sawyer" Fordia. Elizabeth Mitchell liittyi joukkoon näytellen hedelmällisyysspesialisti Juliet Burkea, Toista joka yrittää paeta saarta. Henry Ian Cusick nostettiin päähenkilöiden joukkoon, näytellen viimeiset kolme vuotta saarella viettänyttä Desmond Humea. Dominic Monaghan esittää Charlie Pacea entistä huumeaddiktia ja rokkistaraa. Naveen Andrews näyttelee Sayid Jarrahia, entistä Irakin armeijan sotilasta. Toisen kauden vieraileva tähti Michael Emerson nostettiin päänäyttelijäkaartiin ja hänen roolinsa on Benjamin Linus, manipuloiva Toisten johtaja. Jorge Garcia esittää epäonnekasta miljonääriä Hugo "Hurley" Reyesiä. Daniel Dae Kim näyttelee englannin kielen taidotonta korealaista Jin-Soo Kwonia ja Yunjin Kim esittää hänen raskaana olevaa vaimoaan Sun-Hwa Kwonia. Terry O'Quinn esittää John Lockea, selviytyjää jolla on syvä yhteys saareen. Emilie de Ravin esittää australialaista yksinhuoltajaäitiä Claire Littletonia. Rodrigo Santoro ja Kiele Sanchez esittävät Pauloa ja Nikkiä. Adewale Akinnuoye-Agbaje palaa näyttelemään erikoista pappia Mr. Ekoa.
Kolmaskin kausi esittelee lukemattomia vierailevia tähtiä. M. C. Gainey näyttelee Toista nimeltään Tom Friendly. Tania Raymonde esittää Alex Rousseauta, kun taas Mira Furlan esittää hänen äitiään Danielle Rousseauta. Andrew Divoff esittää Toista nimeltään Mikhail Bakunin ja Nestor Carbonell esittää ikääntymätöntä Richard Alpertia Marsha Thomason näyttelee Naomi Dorritia, joka saapuu saarelle kauden lopussa. Blake Bashoff esittää Alexin poikaystävää Karlia. Michael Bowen esittää kostonhimoista Toista Danny Pickettiä ja William Mapother esittää Ethan Romia. Sonya Walger esittää Desmondin tyttöystävää Penelope "Penny" Widmorea. L. Scott Caldwell sekä Sam Anderson palaavat rooleihinsa lennon 815 avioparina Rose Hendersonina ja Bernard Nadlerina kuten myös Kimberley Joseph palaa esittäen Cindyä, joka kidnapattiin viime kaudella.
Erityisiä vierailevia tähtiä ovat niitä mies- ja naisnäyttelijät jotka kuuluivat joskus päänäyttelijäkaartiin, mutta ovat nyt kuolleet tai karanneet saarelta. Ensimmäisen kauden päänäyttelijä Ian Somerhalder palaa rooliinsa John Locken hallusinaatiossa esittämään Boone Carlylea, kuten myös tekee Shannon Rutherford jota esittää Maggie Grace. Myös Malcolm David Kelley uusi roolinsa kymmenvuotiaana selviytyjänä Walt Lloydina, tosin vain yhden kohtauksen ajaksi.
Kaksi kaupunkia (A Tale of Two Cities)
Jack vangitaan Hydralle, joka on Dharma-aloitteen vedenalainen asema ja Toinen nimeltä Juliet kuulustelee häntä. Katea ja Sawyeria pidetään vankeina läheisissä häkeissä. Sawyer yrittää paeta teini-ikäisen Toisen, Karlin kanssa, mutta he jäävät kiinni. "Henry Gale", jonka oikea nimi on Ben, paljastuu Toisten johtajaksi. Takaumassa Jack yrittää saada pakkomielteisesti selville kenen kanssa hänen vaimollaan, Sarahilla oli suhde parin eron aikoihin. Jack epäilee isäänsä ja hyökkää tämän kimppuun AA-kerhossa. Jack pidätetään ja hänen ex-vaimonsa maksaa tämän takuut.
Lasinen ballerina (The Glass Ballerina)
Ben tarjoutuu viemään Jackin pois saarelta, jos tämä suostuu tekemään yhteistyötä. Kate ja Sawyer joutuvat hakkaamaan kiviä ja paljastuu, että Ben tarkkailee heitä videokameran välityksellä. Purjeveneellä Sun, Jin ja Sayid joutuvat Toisten väijytykseen. Sun ampuu Toisen nimeltä Colleen ja Toiset ottavat veneen valtaansa. Sun, Jin ja Sayid palaavat selviytyjien leiriin. Takaumassa Sunin isä saa selville tämän suhteen Jae Leehen. Hän määrää Jinin tappamaan Jaen, mutta Jin vain uhkailee tätä. Jae kuolee putoamalla korkeasta tornitalosta Jinin auton päälle.
Lisäohjeita (Further Instructions)
Locke, Desmond ja Eko selviytyvät luukun räjähdyksestä. Locke näkee hallusinaation Boonesta ja menee Charlien kanssa pelastamaan Ekon jääkarhun kynsistä. Hurley saa tietää, että Desmond näkee tulevaisuuteen. Takaumassa Locke tuo vahingossa poliisiin marihuana-yhteisöön jonka osana hän itse oli.
Pelastukoon ken voi (Every Man for Himself)
Colleen kuolee ja hänen miehensä Pickett purkaa raivonsa hakkaamalla Sawyerin. Sawyerille uskotellaan, että häneen on istutettu laskuri, joka räjäyttää hänen sydämensä mikäli syke nousee yli 140. Ben paljastaa, että Sawyerin pakenemisyritykset ovat turhia, koska he eivät ole enää pääsaarella, jolla selviytyneiden leiri on. Takaumassa Sawyer huijaa itsensä ulos vankilasta ja saa tietää tyttärestään. Väitettyään ettei välitä tyttärestään, hän antaa nimettömänä suuren summan rahaa tyttärelleen.
Elämisen hinta (The Cost of Living)
Eko seuraa veljeään Yemiä viidakkoon. Veli kuitenkin paljastuu savuhirviöksi, joka tappaa Ekon. Jack saa tietää, että Toiset ottivat hänet vangiksi, jotta hän voisi leikata Benin selkärangasta kasvaimen. Juliet käskee Jackia tappamaan Benin leikkauksen aikana ja lavastamaan sen onnettomuudeksi. Takaumassa Ekosta tulee pappi Yemin kuoltua.
Tahdon (I Do)
Kate ja Sawyer näyttävät tunteensa toisiaan kohtaan harrastamalla seksiä. Pickett lähes tappaa Sawyerin kun Jack keskeyttää Benin leikkauksen ja uhkaa tappaa tämän, jollei Katen ja Sawyerin anneta paeta. Takaumassa Kate yrittää elää tavallista elämää ja menee naimisiin, mutta päätyy karkamaan tunnustettuaan miehelleen menneisyytensä.
Ei Portlandissa (Not in Portland)
Teini-ikäinen Toinen, Alex auttaa Katea ja Sawyeria pakenemaan kanootilla pääsaarelle, mutta vakuuttaa heidät ensin pelastamaan poikaystävänsä. Juliet tappaa Pickettin, joka oli vastuussa Katesta ja Sawyerista. Jack päättää Benin leikkauksen. Takaumassa paljastuu, että yli kolme vuotta ennen lennon 815 haaksirikkoa Juliet oli hedelmällisyystohtori ja mahdollisti siskonsa raskauden.
Välähdyksia (Flashes Before Your Eyes)
Charlie ja Hurley yrittävät saada Desmondin juovuksiin, jotta tämä selittäisi kykynsä näkeä tulevaisuuteen. Pidennetty takauma paljastaa, mitä Desmondille tapahtui luukun räjähdyksen jälkeen. Desmond muistelee Pennyn kanssa viettämäänsä päivää ennen joutumistaan saarelle. Pian Desmond alkaa nähdä näkyjä Charlien lähestyvästä kuolemasta.
Vieraalla maalla (Stranger in a Strange Land)
Juliet joutuu vastuuseen Pickettin taposta. Jackin ja Benin avulla Juliet ei saa teostaan kuolemanrangaistusta. Toiset ja Jack matkaavat Toisten asuinpaikalle, joka sijaitsee toisella saarella. Takaumassa Jack ottaa tatuointinsa lomallaan Thaimaassa.
Tricia Tanaka on kuollut (Tricia Tanaka is Dead)
Kate ja Sawyer palaavat rannalle. Hurley löytää viidakosta vanhan, hylätyn pakettiauton ja ajaa sillä Charlien, Sawyerin ja Jinin kanssa. Kate, Sawyer ja Locke lähtevät pelastamaan Jackia. Takaumassa Hurleyn isä palaa kotiin, Hurleyn voitettua lotossa.
Näppäile 77 (Enter 77)
Locke, Sayid ja Kate tutkivat Dharman kommunikaatioasemaa viidakossa ja tapaavat Mikhailin. Lähtiessään asemalta Locke räjäyttää sen. Sawyer pelaa Hurleyta vastaan pöytätennistä saadakseen tavaransa takaisin mutta häviää ja joutuu luopumaan ihmisille antamistaan lempinimistä. Takaumassa Sayid tapaa entisen kidutusuhrinsa Pariisissa.
Linnuntie (Par Avion)
Claire saa tietää Desmondin ennusteesta ja myöhemmin hän sitoo viestin linnun jalkaan ja päästää sen vapaaksi. Locke, Sayid, Kate ja Danielle lähestyvät turva-aitaa, joka suojelee Toisten koteja. Locke työntää Mikhailin aitaan, jolloin tämä näyttää kuolevan. Locke, Sayid ja Kate kiipeävät aidan yli ilman ongelmia. Takaumassa paljastuu, että Clairella ja Jackilla on sama isä.
Mies Tallahasseesta (The Man From Tallahassee)
Locke, Sayid ja Kate kohtaavat Toiset ja löytävät onnelliselta vaikuttavan Jackin. Jack ja Juliet, joiden suhde on edistynyt, ovat sopineet Benin kanssa lähtevänsä saarelta sukellusveneellä, jonka Locke kuitenkin räjäyttää. Ben paljastaa, että Locken isä on heillä vankina. Takaumassa Locken isä työntää tämän ulos ikkunasta, minkä vuoksi Locke halvaantuu.
Paljastus (Exposé)
Charlie kertoo Sunille olleensa Sawyerin kanssa tämän kidnappauksen takana. Selviytyjät tutkivat Nikkin ja Paulon kuolemaa. Takaumissa näytetään, että Nikki ja Paulo kiistelivät miljonääriltä huijaamistaan timanteista. Saarella Nikki päästi myrkyllisen hämähäkin vapaaksi Paulon yllä, mutta hämähäkit purivatkin heitä molempia aiheuttaen kahdeksan tunnin halvaantumisen. Selviytyjät eivät saa selville, etteivät Nikki ja Paulo ole oikeasti kuolleita, vaan hautaavat heidät vahingossa elävältä.
Hylätyt (Left Behind)
Toiset ja Locke jättävät Toisten asutuksen. Hurley huijaa Sawyeria hyvittelemään tekojaan toisille selviytyneille. Takaumassa Kate yrittää sopia äitinsä kanssa.
Yksi meistä (One of Us)
Jack, Sayid, Kate ja Juliet palaavat rannalle ja muut selviytyjät alkavat kysellä Jackin motiiveja luottaa Julietiin. Salaperäinen sairaus osuu Clairen kohdalle, jolloin Juliet auttaa häntä. Takaumissa selviää, ettei Juliet haluaisi olla saarella eikä pysty pelastamaan saarella raskaana olevia naisia kuolemalta.
Pattitilanne (Catch-22)
Välähdyksien avulla Desmond löytää Charlien, Hurleyn ja Jinin kanssa viidakosta laskuvarjolla saarelle joutuneen Naomin. Kate kääntyy Sawyerin puoleen nähtyään Jackin Julietin kanssa. Takaumassa näytetään Desmondin aikaa munkkina ja hänen ensitapaaminen Pennyn kanssa.
Hedelmöityshetki (D.O.C.)
Saatuaan tietää, että Toisten raskaana olevat naiset kuolivat ennen synnytystä, Sun antaa Julietin tutkia itsensä Dharma-lääkintäasemalla. Juliet raportoi asiasta Benille. Desmond tapaa elävän Mikhailin viidakossa ja antaa tämän pelastaa Naomin hengen. Takaumassa Jinin biologinen äiti kiristää Sunia. Hurley saa tietää Naomilta, että Oceanicin lento 815 on "löytynyt" ilman "henkiinjääneitä".
Mies taustalla (The Man Behind the Curtain)
Locke palaa Toisten luo jolloin Ben vie Locken tapaamaan Toisten salaperäistä johtajaa, Jacobia. Locke ei pysty näkemään Jacobia, mutta kuulee tämän, minkä vuoksi Ben ampuu Lockea. Selviytyjien luottamus Jackia kohtaan rakoilee kun Juliet paljastuukin Toisten vakoojaksi; Juliet kuitenkin paljastaa olleensa Jackin puolella Toisia vastaan. Takaumassa näytetään kuinka Ben saapui saarelle nuorena poikana Dharma-aloitteen aikana. Ben teki salaliiton Toisten kanssa (tai ainakin Richard Alpertin, joka ei ole ikääntynyt ainakaan 30 vuoteen) ja tappaa suurimman osan Dharma-aloitteen jäsenistä.
Peili, osat 1 ja 2 (Through the Looking Glass)
Jackin suunnitelma tappaa Toiset ei onnistukaan ja Sayid, Jin ja Bernard jäävät Toisten vangeiksi. Rousseaun johtamina selviytyjät matkaavat radiotornille kääntääkseen Rousseaun hätäkutsun pois päältä. Naomi saa yhteyden laivaansa mutta joutuu Locken puukottamaksi tämän uskoessa selviytyjien tekevän virheen luottaessaan Naomiin. Charlie saa yhteyden Penny Widmoreen vedenalaiselta Dharma-asemalta mutta hukkuu, kun Mikhail räjäyttää kranaatin ja täyttää siten aseman vedellä. Sawyer, Juliet ja Hurley pelastavat Sayidin, Jinin ja Bernardin saapuessaan apuun Hurleyn ohjaaman pakettiauton johdolla. Takaumien sijasta flashforwardissa nähdään Jackin surullista elämää hänen pelastuttuaan saarelta, mikä kulminoituu tapaamiseen Katen kanssa ja Jackin hänelle sanomaan toteamukseen, ettei heidän ollut tarkoitus lähteä ja että heidän täytyy palata takaisin saarelle.
Jalkapallon Maakuntasarjan kausi 1958
Jalkapallon Maakuntasarjan kausi 1958 oli Suomen kolmanneksi korkeimman sarjatason kausi jalkapallossa kaudella 1958. Sarjaan kelpuutettiin 70 joukkuetta.
Maakuntasarja
Sarjassa lohkoja oli kaikkiaan 9. Lohkoissa pelattiin kaksinkertainen sarja, ja kaikki lohkovoittajat nousivat Suomensarjaan.
Lohko 5
Putoamisesta pelattiin uusintaottelu VaKP:n ja Ahmojen välillä, jonka VaKP voitti 1-0.
Eurekan piirikunta
Eurekan piirikunta on Yhdysvaltojen Nevadan osavaltiossa sijaitseva piirikunta. Sen väkiluku oli 2 029 vuonna 2019. Piirikunnan hallintokeskus on Eurekan kunta. Piirikunta perustettiin vuonna 1873.
Oltermanni
pienoiskuva|150px|1800-luvulta tehty [[oltermanninsauva esillä Mediamuseo Rupriikissa. Sauva on peräisin Alavudelta. Sauvan päässä on kotelo, johon laitettiin paperilapulle kirjoitettuja viestejä. Koteloon on kaiverrettu talojen merkkejä.]]
Oltermanni on historiallinen, nykyään erilaisissa epävirallisissa yhteyksissä käytetty arvonimi. Alun perin oltermanni oli kylänvanhin. Myös kaupungeissa vastaava nimitys oli käytössä tarkoittamassa porvariston luottamusmiestä. Sillä voidaan viitata myös ammattikunnan tai -killan esimieheen eli ”vanhimpaan”. Hansaliitossa oltermanni (Ältermann, Comes Hansae) oli Hansan kauppa-aseman eli konttorin esimiehen sekä Hansapäivien äänivaltaisen edustajan arvonimi.
Keski-Euroopan maaseudulla oltermanneja valittiin Pohjois-Saksassa viimeistään 1200-luvulla sekä Tanskassa 1300-luvulla, mistä järjestelmä levisi hiukan myöhemmin Etelä-Ruotsin niin sanottuihin tanskalaismaakuntiin. Suomessa oltermannilaitos syntyi vasta valtiovallan vuonna 1742 säätämän kyläjärjestysohjeen jälkeen.
Kyläkokouksen johtaja
Oltermanni johti kyläkokousta, jossa päätettiin tärkeistä asioista kuten ojittamisesta, niittyjen hoidosta ja niihin liittyvästä osuuksien jaosta. Oltermannin käytössä saattoi olla kylänarkku, jossa säilytettiin kylän yhteisiä asiapapereita. Oltermannin hallussa oli myös arvomerkkinä oltermanninsauva tai kylänkapula. Sauvaa tai kapulaa käytettiin kyläkokouksen kutsumiseen laittamalla se kiertoon talosta taloon. Joskus sauvaan tehtiin lipas paperiviestin kuljettamista varten. Joillakin alueilla sauvaa käytettiin myös aitojen mittaamiseen, jolloin voitiin helposti nähdä, täyttikö aita lakisääteisen korkeuden.
Oltermanni ja hänen kaksi lautamiestään (bisittare) muodostivat kylänoikeuden. Oltermannien ja kylän lautamiesten toimikausi oli yleensä yhdestä kolmeen vuotta. Heidät valitsi tehtäviinsä kyläkokous, mutta toisinaan toimi kulki vuorotellen talosta toiseen tietyssä järjestyksessä. Näihin luottamustoimiin kelpasivat yleensä vain talojen isännät, mutta joskus torpparitkin. Oltermannin eli kylänvanhimman rinnakkaisnimityksiä olivat ainakin päällysmies (Lapua) ja kylänmies (Vähäkyrö).
Etelä-Pohjanmaalla
Suomessa oltermannilaitos saavutti laajimman merkityksensä vain Etelä- ja Keski-Pohjanmaalla, joiden kyliin laadittiin mallikyläjärjestyksen perusteella omia kyläasetuksia. Kyläjärjestys asetti eteläpohjalaisiin kyliin oltermannit, jotka valvoivat kylien yhteisiä asioita yhteisniittyjen ja aitojen hoidosta aina kyläriitojen selvittelyyn asti. Etelä-Pohjanmaan erityislaatuinen oltermannilaitos lakkasi olemasta vasta 1939 kun Vähänkyrön Hiiripellon vanha kyläyhteisö hajosi isonjaon tultua siellä, viimeiseksi Etelä-Pohjanmaalla, toimitetuksi.
Muualla Suomessa
Myös paikoin Hämeessä, Satakunnassa ja Karjalassa laadittiin vastaavia järjestyssääntöjä ja valittiin oltermanneja, mutta kylähallinnollinen merkitys jäi näissä maakunnissa lyhytaikaiseksi tai vähäiseksi. Pohjois-Pohjanmaalla oltermannit toimivat lähinnä vain tulisijojen tarkastajina.
Oltermannit nykyään
Nykyään oltermanni-arvonimeä käyttävät muun muassa teekkarikillat eli tekniikan opiskelijoiden ainejärjestöt. Suomen Kansanmusiikkiliitto nimeää jokaisesta maakunnasta yhden kansanmusiikin taitajan, perinteen siirtäjän ja säilyttäjän elinikäiseksi oltermanniksi, minkä lisäksi kansansoitinten erityisjärjestöt voivat nimetä omia oltermannejaan.
Yhdysvalloissa Chicagon kaupungissa kaupunginvaltuusto koostuu viidestäkymmenestä oltermannista, jotka valitaan neljävuotiselle kaudelle.
Itaipun pato
Itaipun voimalaitos on Brasilian ja Paraguayn välisessä Paranájoessa oleva sähkövoimalaitos. Laitos käsittää kaksikymmentä 700 MW:n turbiinia, joista kumpainenkin maa omistaa puolet. Paraguayssa sähköverkon taajuus on 50 Hz ja Brasiliassa 60 Hz. Paraguay ei kuitenkaan pysty käyttämään koko osuuttaan omistamastaan voimalaitoksesta, vaan valtaosa tehosta johdetaan Brasilian puolelle. Maiden sähköverkkojen taajuuserosta johtuen joudutaan Paraguayn puolelta tuleva teho tasasuuntaamaan ja vaihtosuuntaamaan Brasilian verkolle sopivaan 60 Hz:n taajuuteen.
Rakentaminen
thumb|250px|Yksityiskohta padosta. Valkoiset putket kuljettavat turbiineihin vettä.
Padon rakentaminen saatiin kuitenkin aloitettua vasta 1975. Rakentamiseen kului yhdeksän vuotta ennen kuin voimalaitos saatiin toimimaan. Rakentamisella oli suuri vaikutus lähialueeseen. Paranájoen kulkureittiä oli hetkeksi siirrettävä, ja tämä toteutettiin 1978. Padon pystytykseen kulutettiin yli 12 miljoonaa kuutiota betonia ja tarpeeksi terästä 380 Eiffel-torniin. Korkeimmillaan se kohoaakin 196 metriin, joka vastaa 65-kerroksista rakennusta. Rakennustöihin tarvittiin hyvin paljon työmiehiä, eikä lähistöllä ollut mitään suuria väestökeskuksia. Niinpä kymmeniä tuhansia brasilialaisia eri puolilta maata tuotiin alueelle, mikä kasvatti pieniä kaupunkeja räjähdysmäisesti.
Tekojärvi alkoi täyttyä 13. lokakuuta 1982, ja se oli valmis kaksi viikkoa myöhemmin. Vedenpinta nousi 100 metriä tuona aikana. Valtavan tekojärven alta piti siirtää noin 42 000 asukasta pois. Suurin osa muutti vapaaehtoisesti valtion antaman takuurahan turvin.
Integriini
thumb|300px|Integriinin kaavamainen rakenne Integriinit ovat tarttumisreseptoreja, jotka läpäisevät solukalvon. Ne yhdistävät solun tukirangan soluväliaineeseen. Integriinit läpäisevät solukalvon yhden kerran, suurin osa niistä sijaitsee solun ulkopuolella.
Integriinien luokittelu
Kaikki integriinit koostuvat kahdesta eri proteiinista, α- ja β-integriinistä. Sekä α-, että β-alayksiköitä ja niiden muodostamia reseptoreita kutsutaan integriineiksi. Integriinit voidaan ryhmitellä esimerkiksi tärkeimmän reseptorinsa mukaan kollageeni-, laminiini-, fibronektiini-, tenaskiini-, fibrinogeeni-, vitronektiini- ja tulehdussolujen solu-solureseptoreihin. Yleensä integriinit kiinnittyvät useampaan kuin yhteen soluväliaineen proteiiniin. Myös yhdenlaisella soluväliaineen proteiinilla voi olla useita eri integriinejä reseptoreinaan.
Itaipun pato
Rakentaminen
Viimeinkin vuonna 1984 laitos oli täysin valmis ja pystyi aloittamaan toimintansa.
Integriini
Tehtävä
Integriinit ankkuroivat soluja kiinni kudoksiin ja niillä on myös tehtävä solujen liikkuessa kudoksissa. Solut käyttävät niitä myös saadakseen tietoa ympäristöstään siten, että integriinin kiinnittyminen ligandiinsa saa aikaan viestin välittymisen soluun. Integriinit tunnistavat ligandissaan kohdan, joka muodostuu kolmesta aminohaposta ja kiinnittyvät tähän. Esimerkiksi fibronektiinistä on löydetty arginiini-glysiini-asparagiinihappojakso (RGD-jakso), joka yleensä sijaitsee proteiinista ulostyöntyvässä lenkissä. Tähän jaksoon perustuu solujen vuorovaikutus useiden proteiinien kanssa, jotka sijaitsevat soluväliaineessa. Kaikki integriinit eivät kuitenkaan tunnista RGD-jaksoa, vaan käyttävät muita tunnistuskohtia. Soluviljelmissä solut tarttuvat soluväliaineeseen tarttumis- eli fokaaliadheesiokohtien avulla. Tällöin integriinejä kerääntyy yhteen. Samalla solun sisällä solun tukirangan proteiineja kerääntyy samaan kohtaan ja liittävät integriinejä aktiinisäikeisiin.
Itaipun pato
Tuotanto
thumb|250px|Itaipun pato ilmakuvassa. Itaipun vuosittainen sähköntuotanto vastaa suurin piirtein koko Suomen kulutusta, joka on 85 TWh. Hyvänä vesivuonna tuotetaan selvästi yli 90 TWh. Padolla katetaankin yli 90 prosenttia Paraguayn ja noin 20 prosenttia Brasilian sähköntarpeesta. Itaipun sähkötehon odotetaan edelleen kasvavan tehonkorotusten myötä.
Integriini
Tehtävä
Eri integriinien esiintyminen kudoksissa vaihtelee, ja niiden puute tai mutaatio voi aiheuttaa erilaisia sairauksia. Esimerkiksi kollageenireseptoreja on epiteelisoluissa, verihiutaleissa, rustoissa ja luussa. Laminiinireseptoreita on useissa eri kudoksissa. Alayksikön α3β1 puutteen on huomattu aiheuttavan poistogeeniselle hiirelle muun muassa keuhkojen ja munuaisten kehityshäiriöitä. Ihmiselle mutaatio laminiinireseptorissa α6β4 aiheuttaa ihon rakkulasairauden. Fibronektiinireseptoreja ja vitronektiinireseptoreja esiintyy muun muassa epiteelisoluissa parantuvassa haavassa.
Kiinnittyminen soluväliaineeseen
Solujen liikkuminen on yhteistoimintaa tarttumisreseptoreiden ja solun tukirangan välillä. Solujen vaellusta väliainetta pitkin kutsutaan solumigraatioksi. Solukalvosta syntyy laskos, lamellipodi, jonka eteenpäintyöntyvään kärkeen muodostuu uusi fokaaliadheesio. Fokaaliadheesiossa integriinit kiinnittyvät soluväliaineseen. Liikkumisen saa aikaan aktiinin ja myosiinin liike. Liikkumiselle ei ole välttämätöntä, että vanhat fokaaliadheesiot puretaan, vaan solu voi repäistä itsensä irti.
Itaipun pato
Tuotanto
Sähköä Itaipussa jauhaa 20 kappaletta 700 MW:n turbiineja. Vertailun vuoksi yksikin niistä tuottaisi helposti sähköt koko Helsingille. Jokainen turbiineista nielaisee täysteholla käydessään seitsemänsataa tonnia vettä sekunnissa. Voimalaitoksen tuotannolla vältetään vuosittain kymmenien miljoonien hiilidioksiditonnien päästöt.
Itaipu oli maailman suurin voimalaitos vuoteen 2012 asti, kunnes Kolmen rotkon pato Kiinassa ohitti sen.
Ongelmat
Tekojärven alle jäi lukuisia maatiloja, joiden asukkaiden täytyi muuttaa ennen järven täyttämistä. Alueella eläneet alkuperäiskansat menettivät elinalueitaan ja perinteisiä elinkeinojaan. Voimalaitosyhtiö rohkaisi heitä kasvattamaan kalaa tekoaltaassa pienenevän kalansaaliin ja viljelymahdollisuuksien tilalle.
Myös ympäristövaikutuksista oltiin huolissaan. Biodiversiteetin ylläpitämiseksi patoaltaan rantoja kiertää suojelualue. Ympäristölainsäädännön mukaan jokivarteen pitää jättää 30 m suojakaistale luonnontilaista metsää. Tekojärven suojelualue on yhdistetty läheisiin kansallispuistoihin ekologisten käytävien avulla, joita pitkin eläimet pääsevät kulkemaan maanteiden yli ja viljelysalueiden ohi.
Paranajokeen on rakennettu 10 km pitkä, 120 m korkea kutuporras tai kanava, jotta kalat pääsevät kutemaan voimalaitoksen ohi. Tämä on tärkeää jotta kalojen perimä tekojärvessä ei kehity liian yksipuoliseksi. Yli 130 kalalajin on havaittu kulkevan kanavaa pitkin.
Texel (lammasrotu)
Texel lammasrodun alkuperä on Hollannissa. Lampaat ovat keskikokoisia, erittäin lihaksikkaita ja sarvettomia. Väriltään ovat valkoisia tai blue (vaalenharmaa–tummanharmaa). Sierainten ympärys on tumma ja päässä voi olla tummaa pigmenttiä. Villanrakenne on keskihienoa ja tiheää.
Roland Olsen
Axel Roland Holmquist Olsen (4. maaliskuuta 1903 Frederiksberg – 5. toukokuuta 1972 Kööpenhamina) oli kööpenhaminalainen rikostutkija, joka oli päävastuussa Tanskassa vuonna 1951 tapahtuneiden Hypnoosimurhien tutkinnasta. Hypnoosimurhat olivat rikos, jossa Palle Hardrup ampui kaksi pankin työntekijää yrittäessään ryöstää pankkia. Hänet tuomittiin vankimielisairaalaan istumaan tuomiotaan. Myös Hardrupin entinen sellitoveri Bjørn Schouw Nielsen tuomittiin Tanskan korkeimman oikeuden päätöksellä, sillä korkein oikeus katsoi, että hän oli hypnotisoinut Hardrupin tekemään rikokset.
Texel (lammasrotu)
Rodun kuvaus
Texel on sarveton ja sen runko on laatikkomainen ja paistit ovat lihaksikkaita, ja niitä nimitelläänkin pussihousuiksi. Aikuisen pässin paino 90–110 kilogrammaa ja uuhen 75–90 kilogrammaa. Se on liharotu, ja sen villa on tiheää, karkeaa ja lyhytkuituista. Villa ei ole niin pehmeää tai rasvaista kuin suomenlampaan, ja sen villaa käyteäänkin etupäässä sekoitteena muiden rotujen villan joukossa antamaan langalle kestävyyttä. Yleisin texelin väri on valkoinen jolla sierainten ympäristön ollessa tummaa. Rodusta on myös blue texel -värimuunnos jolla villa on vaalenharmaasta tummanharmaaseen.
Jalostaminen
Texel rotu on risteytetty koska on haluttu saada lihaksikas, vähärasvainen ja nopeakasvuinen rotu, jonka hedelmällisyys on hyvä ja jälkeläisillä olisi alhainen kuolleisuus. Se risteytettiin 1800–luvun loppupuolella Alankomaissa sijaitsevan Texel -saaren pienehköstä alkuperäisrodusta risteyttämällä siihen lincolln-, leicester- ja wensleydales- lammasrotuja. Suomeen rotu on ensiksi saapunut Ruotsin kautta 1960–luvun lopulla. 2000–luvulla rodun geenipoolia Suomessa on laajennettu ja tuomalla Tanskasta siitoseläimiä, ja Uudesta-Seelannista spermaa sekä alkioita. Myöhemmin on myös Englannista ja hollannista tuotu spermaa keinosiemennykseen. Se oli vuonna 2015 Suomen toiseksi suosituin lammasrotu suomenlampaan jälkeen, ja maailmalla rotu on ollut suosituin.
Roland Olsen
Elämä ja ura
Toisen maailmansodan aikana, natsimiehityksen alla Roland Olsen pakeni Ruotsiin. Sieltä hänet kutsuttiin Englantiin, jossa hänet koulutettiin laskuvarjohyppääjäksi ja myöhemmin kiinnitettiin SHAEFiin poliisiasiantuntijaksi. Olsen palasi Tanskaan 7.5.1945 englantilaisena upseerina ja kenraali Dewingsin esikunnan jäsenenä. Hän alkoi heti tutkimaan poliisityötovereidensa aiempia toimia natsimiehityksen aikana. pienoiskuva|Vore faldne -patsas Churchill-puistossa Kööpenhaminassa. Roland Olsen oli patsaan mallina. Roland Olsenia on kunnioitettu lukuisilla tunnustuksilla, esimerkkeinä toisen maailmansodan aikaisista ansioista myönnetyt kuningas Kristian Kymmenennen kunniamitali ja Iso-Britannian The King’s Medal for Courage in the Cause of Freedom. Churchill-puistossa, Kööpenhaminassa sijaitsee Svend Lindhardtin suunnittelema Vore faldne-patsas (suom. Meidän uhrimme), joka pystytettiin muistoksi liittoutuneiden joukoissa kaatuneille tanskalaisvapaaehtoisille. Patsaan mallina oli Roland Olsen.
Olsen työskenteli myöhemmin PET:n eli Tanskan tiedustelupalvelun alaisten työtehtävien parissa. Kylmän sodan aikaisessa raportissa Olsenista puhutaan merkittävänä tekijänä.
Elokuva
Hypnoosimurhista on tekeillä elokuva, The Guardian Angel. Elokuva ilmestyy vuonna 2018 ja sen ohjaa Arto Halonen. Roland Olsenin perustuvaa hahmoa, Anders Olsenia, näyttelee Pilou Asbæk. Bjørn Schouw Nielseniä näyttelee Josh Lucas ja Palle Hardrupia Cyron Melville. Näyttelijäkaartiin kuuluvat myös suomalaiset Sara Soulié, Pamela Tola sekä Mikko Nousiainen.
Urheilu-ura
Rolan Olsen oli myös urheilija ja edusti Københavns IF-seuraa.
Ekseema
thumb|220px|Tyypillinen ekseema kädessä thumb|220px|Lisää ekseemaa käsissä thumb|220px|Ekseema jota on raavittu Ekseema on yhteisnimi ryhmälle tulehduksellisia ihosairauksia, joilla on samankaltainen ulkonäkö. Keskeinen oire on kutina.
Ekseemat
Ekseemat jaetaan karkeasti kahteen muotoon: akuuttiin ja krooniseen. Ekseema voi kuitenkin käydä läpi sekä akuutteja että kroonisia vaiheita säännöllisesti toistuen.
Ekseemataudit
Ekseemataudeilla on useita eri nimiä. Nimi on yleensä vain ekseemaa kuvaava, eikä kerro sen syystä tai synnystä mitään. Ekseemataudin syy on harvoin edes tiedossa. Vielä ei ole selvitetty taudin lähtökohtia, mutta ekseemat voidaan jakaa karkeasti kahteen pääryhmään: sisäsyntyisiin ja ulkosyntyisiin ekseemoihin.
HMS Hood (51)
HMS Hood (viirinumero 51) oli Britannian kuninkaallisen laivaston Admiral-luokan taisteluristeilijä.
Hood oli yksi neljästä vuoden 1916 hätävarusteluohjelman Admiral-luokan taisteluristeilijästä. Sisaraluksia ei rakennettu valmiiksi, joten Hood jäi Britannian viimeiseksi taisteluristeilijäksi. Maailmansotien välisen ajan suurin sotalaiva Hood nimettiin 1700-luvulla eläneen amiraali Samuel Hoodin mukaan.
Saksan laivaston taistelulaiva Bismarck upotti aluksen Pohjois-Atlantilla 24. toukokuuta 1941. Vain kolme aluksella olleesta 1 418 hengen miehistöstä jäi henkiin.
Rakenne
Kun kolme Kuninkaallisen laivaston taisteluristeilijää (HMS Indefatigable, HMS Queen Mary ja HMS Invincible) menetettiin Skagerrakin taistelussa, alukseen lisättiin 5 000 tonnia panssarointia kestämään 15 tuuman tykkien osumia, mikä nosti aluksen suojan taistelulaivan tasolle.
Aseistukseksi tuli BL 15"/L42 (381 mm) Mk I, jollaiset oli asennettu myös Queen Elizabeth- ja Revenge-luokkien taistelulaivoihin sekä Renown-luokan taisteluristeilijöihin. Hood oli Kuninkaallisen laivaston lippulaivana ja kiersi runsaasti Britannian siirtomaissa. Aluksella palveli yli 10 000 merimiestä ja upseeria sen historian aikana.
Toinen maailmansota
Syyskuussa 1939 Hood oli Kotilaivaston 1. taisteluristeilijäviirikön komentajan kontra-amiraali W. J. Whitworthin lippulaivana. Sodan alkaessa 3. syyskuuta alus oli partiomatkalla Pohjanmerellä Skagerrakin edustalla HMS Repulsen ja suojana olleiden HMS Ashantin, HMS Eskimon, HMS Mashonan, HMS Matabelen, HMS Punjabin ja HMS Tartarin kanssa. Osasto palasi 6. syyskuuta Scapa Flowhun. Alus lähti uudelleen merelle 8. syyskuuta valvoakseen Islannin ja Färsaarten välistä merialuetta, mistä se palasi 12. syyskuuta satamaan. Alus siirtyi 14. syyskuuta Loch Eween, jonne se saapui seuraavana päivänä. Winston Churchill vieraili vielä samana päivänä aluksella.
Operaatio Catapult
Ensimmäisen kerran Hood laukaisi tykkinsä taistelutilanteessa Kuninkaallisen laivaston estäessä Mers-el-Kebirissä 3. heinäkuuta 1940 Ranskan laivastoa joutumasta saksalaisten käsiin. Taistelussa Hoodin kranaatit osuivat taistelulaiva Bretagneen, joka räjähti ja upposi. Alus palveli Välimerellä ja Atlantilla ja oli huollossa tammikuusta huhtikuuhun 1941. Sille oli suunniteltu peruskorjaus 1942.
Taistelu Tanskansalmessa 1941
Bismarck ja Prinz Eugen lähtivät Pohjois-Atlantille toukokuussa 1941 tehtävänään saattueiden tuhoaminen (operaatio Rheinübung). Tämän estämiseksi ja alusten tuhoamiseksi britit lähettivät useita aluksia estämään saksalaisalusten pääsyä Norjanmereltä Grönlannin, Islannin ja Britteinsaarten välistä (GIUK gap) pohjois-Atlantille.
Bismarck ja Prinz Eugen havaittiin lopulta Tanskansalmessa ja niitä vastaan lähetettiin Hood, HMS Prince of Wales ja hävittäjiä. Osasto oli amiraali Sir Lancelot Hollandin alaisuudessa ja Prince of Wales oli kontra-amiraali Leachin komennossa. Hollandin osasto saavutti saksalaisalukset Grönlannin ja Islannin välisessä salmessa (Tanskansalmessa) aamuyöstä 24. toukokuuta.
Tutkintalautakunnan mukaan Bismarckin kranaatit olivat osuneet Hoodin ajopanosvarastoon. Pääaseiden kordiittipanokset olivat räjähtäneet, ja syntynyt räjähdysliekki oli levinnyt laivan käytäviä pitkin ympäriinsä, sytyttänyt aluksen sisältä tuleen, joka levisi edelleen X-tykkitornin ammusvarastoon ja räjäytti sen. Syntynyt katastrofaalinen räjähdys oli tuhonnut aluksen keskilaivan ja katkaissut aluksen. Asiasta saatiin varmuus aluksen hylyn löydyttyä vuonna 2001 noin 3 000 metrin syvyydestä.
Khumarawaih
Khumarawaih ibn Ahmad (864 – 896) oli tulunidien valtakunnan hallitsija vuosina 884–896. Khumarawaih oli tulunidien dynastian perustaja Ahmad ibn Tulunin poika. Valtakaudellaan Khumarawaih kävi sodan abbasideja vastaan varmistaen käytännössä itsenäisen, mutta muodollisesti abbasidien alaisen aseman Egyptin ja Syyrian kuvernöörinä. Hänen valtakauttaan leimasivat kuitenkin myös taloudelliset ongelmat ja korkea inflaatio. Tulunidit heikkenivät hänen seuraajiensa valtakausilla.
Nuoruus ja valtaannousu
Khumarawaih syntyi Samarrassa nykyisessä Irakissa vuonna 864. Khumarawaih oli toinen tulunidien dynastian perustaja Ahmad ibn Tulunin pojista. Hänen äitinsä oli abbasidi-kalifin aikanaan hänen isälleen lahjoittama orjatar. Vanhempi veli Abbas oli tehnyt epäonnistuneen kapinan isäänsä vastaan ja Ahmad ibn Tulun määräsi hänet vangittavaksi loppuelämäkseen. Vanhemman veljen sijaan vallanperijäksi nousi Khumarawaih. Hallitsijaksi hän nousi isänsä kuoltua 10. toukokuuta 884. Khumarawaihsta tuli samalla Egyptin ensimmäinen valtansa perinyt hallitsija.
Sota abbasideja vastaan
Egyptistä oli Ahmad ibn Tulunin kaudella tullut hyvin vakaa ja rikas. Valtion kassan sanottiin tarinoissa olleen 10 miljoonaa dinaaria. Kuitenkin koska Khumarawaih oli perinyt vallan, Bagdadin kalifi piti häntä periaatteessa vallananastajana. Tulunidit olivat muodollisesti, joskaan eivät käytännössä, kalifi al-Muwaffaqin alaisia hallitsijoita. Isänsä kaudella tulunidit hallitsivat de facto Egyptiä ja Syyriaa itsenäisesti. Kalifi aikoi hyödyntää uuden hallitsijan kokemattomuutta tilanteen muuttamiseksi. Kalifi kokosi talvella 885 yhteen armeijan, jonka hänen poikansa Abu al-Abbas ibn Muwaffaq johti tulunidien hallitsemaan Syyriaan. Khumarawaih johti tulunidiarmeijan abbasideja vastaan ja 27. helmikuuta – 1. maaliskuuta käytiin niin sanottu myllyjen taistelu. Taistelu oli nolo kummankin komentajan kannalta molempien paetessa taistelukentältä. Lopulta kuitenkin taistelun ratkaisi tulunidien eduksi kenraali Sa'd al-Aysar. Tulunidien asema Syyriassa vakiintui ja he liittivät valtakuntaansa jopa joitakin uusia alueita. Khumarawaihin sotilaallinen uskottavuus oli joka tapauksessa kuitenkin kärsinyt kolauksen. Esimerkiksi voiton varmistanut kenraali kapinoi Damaskoksessa nöyryytettyä hallitsijaansa vastaan tässä tosin epäonnistuen.
Hallitsijana ja kuolema
Khumarawahin hovin eunukit murhasivat hänet vuonna 896. Hänen seuraajaansa vanhinta poikaa Džaiš ibn Khumarawaihia odotti valtaan noustessaan tyhjä valtion kassa. Lyhyeksi jäänyttä valtakautta seurasi nuoremman pojan Harun ibn Khumarawaihin asettaminen valtaistuimelle. Kokonaisuutena tulunidien dynastia oli alkanut vaipua alennustilaan.
Sebringin 12 tunnin ajo 2000
thumb|Sebringin Rata. Sebringin 12 tunnin ajo 2000 (virallisesti 2000 Exxon Superflo 12 Hours of Sebring) oli kestävyysajokilpailu, joka ajetiin 18. maaliskuuta 2000 Sebring International Raceway -radalla Sebringissä Floridassa. Kilpailu oli 48:s Sebringin 12 tunnin ajo. Kilpailu oli American Le Mans Series -sarjan kauden 2000 ensimmäinen kilpailu.
Viralliset tulokset
Luokkavoittajat lihavoituna.
William Banting
pienoiskuva|William Banting laihtumisensa jälkeen William Banting (1796–1878) oli englantilainen puuseppä ja hautausurakoitsija, joka teki vähähiilihydraattista ruokavaliota tunnetuksi suurelle yleisölle. Hänen ruokavalioperiaatteensa levisivät niin laajalle, että ruotsin kielen verbi banta on johdettu hänen nimestään.
Banting kärsi vuosikaudet ylipainosta ja siitä johtuvista muista oireista, kuten pahenevasta kuuroudesta. Hän pääsi viimein eroon liikalihavuudestaan muuttamalla jyrkästi ruokavaliotaan korvalääkäri William Harveyn suosituksen mukaisesti. Ruokavalio pohjautui ranskalaisen fysiologi Claude Bernardin ajatuksiin maksan, sokerin ja tärkkelyksen roolista aineenvaihdunnassa.
Francesco Cossiga
Francesco Cossiga (26. heinäkuuta 1928 Sassari, Italia – 17. elokuuta 2010 Rooma, Italia) oli italialainen poliitikko ja lakimies. Hän oli Italian kahdeksas presidentti vuosina 1985–1992. Hän edusti kristillisdemokraattista puoluetta.
Presidenttikautensa jälkeen Cossiga oli Italian senaatin elinikäinen jäsen (1985–2010). Cossiga on toiminut myös Italian sisäministerinä (1976–1978), pääministerinä (1979–1980) sekä senaatin puheenjohtajana (1983–1985). Cossiga erosi sisäministerin tehtävistä 10. toukokuuta 1978, Aldo Moron murhan jälkeisenä päivänä ja vetäytyi tilapäisesti politiikasta. Tämä poissaolo jäi kuitenkin vain muutaman päivän mittaiseksi ja jo seuraavan vuoden elokuussa Cossigasta tuli pääministeri
Cossiga oli koulutukseltaan lakitieteen maisteri ja hän opetti valtiosääntöoikeutta Sassarin yliopistossa. Hän toimi myös oikeustieteen (valtiosääntöoikeuden) professorina. Hän oli kommunistijohtaja Enrico Berlinguer in pikkuserkku.
Lausunto 9/11-terrori-iskusta
Marraskuussa 2007 Cossiga antoi lausunnon, jonka julkaisi italialainen Corriere della Sera -sanomalehti, jossa hän sanoi että ”demokraattipiirit Amerikassa ja Euroopassa tietävät jo yleisesti, että tuhoisan 9/11-terroristi-iskun suunnittelivat ja toteuttivat tiedustelupalvelut CIA ja Mossad sionistisen maailman sponsoroimana”. Lausuntoa siteerattiin laajalti internetissä. The Guardian -lehden mukaan lausunto oli kuitenkin ironinen.
Pöyrysjärvi
Pöyrysjärvi on järvi Myrskylän ja Orimattilan rajalla. Järven ympärillä oleva neva Pöyryssuo luokitellaan Päijät-Hämeen maakunnassa arvokkaaksi luontokohteeksi. Orimattilan kaupunki lisäksi luokittelee Pöyryssuon sen keskellä olevan Pöyrysjärven lisäksi opetuksen kannalta tärkeäksi kohteeksi suotyyppien ja suoeläimistön suojelualueena. Nevan pinta-ala Pöyrysjärven ympärillä on 30 ha.
Pöyrysjärvi suurelta osaltaan kuuluu Myrskylän Kylmäsuon puoleiselle alueelle kunnanrajaa. Siitä vain pieni osa luoteisrannasta kuuluu Orimattilan Pakaan kylään.
Alue on ympäröivien entisten maatilojen, nykyään myös asuinkiinteistönä ja lomakiinteistöinä Orimattilassa ja Myrskylässä käytettävien kiinteistöjen yhteisvesialuetta ja -vesijättöaluetta, jolle määriteltiin miltei 80 omistavaa kiinteistöä 2000-luvulla vanhojen asiakirjojen perusteella.
Pöyrysjärven rannat ovat suota ja asumattomat. Järven eteläpuolisessa metsässä Orimattilan puolella kunnanrajaa on metsästysseuran metsästysmaja, jossa on sauna. Metsästysmajaa käytetään myös Etelä-Suomen sotilasläänin suurten sotaharjoitusten tukeutumiskohtana. Metsä on aikaisemmin kuulunut Hilsdalin kartanoon, mutta nykyään se kuuluu metsästysseuralle. thumb|900px
Pöyrysjärvi kuuluu Myrskylänjoen valuma-alueeseen. Saman valuma-alueen muista järviä Myrskylässä ovat Isojärvi, Vähäjärvi, Muttilanjärvi, Siippo, Sopajärvi, Kirkkojärvi ja Sulkavanjärvi. Orimattilan kaupungin ympäristötoimi on mitannut veden laadun 2001, 2006 ja 2011.
Viivi Vainikka
Viivi Vainikka (s. 23. joulukuuta 2001 Espoo) on suomalainen jääkiekkoilija, pelipaikaltaan hyökkääjä.
Seuraura
Vainikka on Red Wingsin kasvatti. Kaudeksi 2016–2017 hän siirtyi silloisessa naisten SM-sarjassa pelaavan Team Kuortaneen riveihin. Vainikka edusti Kuortanetta kauteen 2019–2020 asti ja voitti SM-pronssia kaudella 2017–2018. Vainikka valittiin naisten Liigan tammikuun 2020 pelaajaksi. Hän voitti kauden 2019–2020 naisten Liigan Fair Play-pelaajan Emma Laaksonen-palkinnon ja hänet valittiin toiseen tähditökentälliseen. Hän on pelannut naisten liigan runkosarjassa 112 ottelua, joissa hän on tehnyt 86 ja syöttänyt 61 maalia. Pudotuspelien 22 ottelussa hän on viimeistellyt 18 ja syöttänyt 15 maalia.
Maajoukkueura
Vainikka pelasi alle 18-vuotiaiden MM-kilpailuissa 2017, 2018 ja 2019, joista viimeisissä Suomi voitti pronssia. Hän pelasi nuorten maajoukkueessa 38 ottelua ja ikäluokan MM-kilpailuissa 14 peliä. Naisten maajoukkueessa hän debytoi kaudella 2018−2019. Hän saavutti hopeaa MM-kotikisoissa 2019 sekä pronssia Kanadan MM-kilpailuissa 2021 ja Pekingin olympialaisissa 2022. Hän pelasi MM-kilpailuissa myös 2022 ja 2023. Hän on pelannut naisten maajoukkueessa 52 ottelua, joissa hän on tehnyt kahdeksan ja syöttänyt 14 maalia (tilanne olympialaisten 2022 jälkeen). MM-kilpailujen 28 ottelussa hän on viimeistellyt yhdeksän ja syöttänyt kymmenen maalia (tilanne MM-kisojen 2023 jälkeen). Olympialaisten kuudessa ottelussa hän on tehnyt kaksi ja syöttänyt yhden maalin.
Hilo
Hilo on rannikkokaupunki Havaijin saarella Havaijin osavaltiossa. Hallinnollisesti kaupunki kuuluu Havaijin piirikuntaan. Vuoden 2010 väestönlaskennan mukaan Hilon asukasluku oli 43 263. Talouden kulmakiven muodosti pitkään sokeri, jonka merkityksen vähentyessä maatalouden rinnalle on noussut turismi.
Maantiede
Hilo sijaitsee Havaijisaarten suurimmalla saarella Havaijilla Hilonlahden rannalla. Maailman aktiivisimpiin tulivuoriin lukeutuva Kīlauea sijaitsee noin 50 kilometrin päässä Hilosta. Myös lähistön Mauna Loa-tulivuorelta purkautuva laava on aiheuttanut vaaratilanteita vuosina 1942 ja 1984. Tärkeänä satamana Hilo on monille välietappi matkalla Hawaii Volcanoesin kansallispuistoon.
Hilossa vallitsee puolitrooppinen ilmasto. Monista muista Havaijin saaren alueista poiketen Hilossa sataa suhteellisen runsaasti.
Historia
1900-luvun alkuun mennessä Hilo kukoisti Havaijin saaren sokeriteollisuuden keskuksena. Hilosta tehtiin Havaijin piirikunnan keskus vuonna 1905 ja oma kaupunkinsa vuonna 1911. Vuonna 1946 hyökyaalto tuhosi puolet Hilosta. Kun kaupunkia jälleenrakennettiin tehtiin uusi aallonmurtaja suojaamaan kaupungin satamaa. Se ei kuitenkaan kyennyt estämään toista hyökyaaltoa vuonna 1960, jossa sai surmansa 61 paikallista.
Liikenne
Havaijin piirikunnassa sijaitsevat Hilon kansainvälinen lentoasema ja Konan kansainvälinen lentoasema. Niiltä lähtee lentoja Yhdysvaltojen suuriin kaupunkeihin ja Tokioon. Havaijin saaren ympäri kulkee moottoritie ja Hiloon saapuu pohjoisesta State Highway 19, etelästä State Highway 11 ja idästä saaren keskustasta päin State Highway 200.
Talous
Havaijin saari oli merkittävää sokerintuotantoaluetta, mutta viimeinen sokeriplantaasi suljettiin vuonna 1994. Maataloudella on kuitenkin edelleen huomattava taloudellinen merkitys ja sokerin sijaan on alettu tuottaa esimerkiksi trooppisia kukkia ja hedelmiä. Havaijilla kasvatetaan myös karjaa ja tuotetaan hunajaa. Suorat lennot Hilosta mantereelle aloitettiin vuonna 1967, minkä jälkeen turismi on lisääntynyt huomattavasti. Kotitalouksien keskimääräiset vuosittaiset ansiot aikavälillä 2012–2016 olivat 55 815 USD ja henkilöä kohden 25 965 USD. 17,4 % väestöstä eli köyhyysrajan alapuolella.